Vyhodnotenie medzirezortného pripomienkového konania

	K návrhu nariadenia vlády Slovenskej republiky o požiadavkách na prírodné kúpaliská

Spôsob pripomienkového konania: bežný/zjednodušený/skrátený postup: skrátený/potreba urýchlenej transpozície smerníc EÚ			
bežný – 15 pracovných dní
		
	Zoznam oslovených subjekov					
	
Dušan Čaplovič - podpredseda vlády SR pre vedomostnú spoločnosť, európske záležitosti, ľudské práva a menšiny, Robert Kaliňák  - podpredseda vlády SR  a minister vnútra, Ján Mikolaj - podpredseda vlády SR a minister školstva, Štefan Harabin – podpredseda vlády SR a minister spravodlivosti, Ministerstvo hospodárstva SR, Ministerstvo financií SR, Ministerstvo dopravy, pôšt a telekomunikácií SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo vnútra SR, Ministerstvo obrany SR, Ministerstvo spravodlivosti SR, Ministerstvo zahraničných vecí SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo školstva SR, Ministerstvo kultúry SR, Úrad vlády SR,  Úrad vlády SR – odbor aproximácie práva, Protimonopolný úrad SR, Štatistický úrad SR, Úrad geodézie, kartografie a katastra SR, Úrad jadrového dozoru SR, Úrad pre normalizáciu, metrológiu a skúšobníctvo SR, Úrad pre verejné obstarávanie, Úrad priemyselného vlastníctva SR, Správa štátnych hmotných rezerv SR, Národný bezpečnostný úrad, Národná banka Slovenska, Najvyšší kontrolný úrad Slovenskej republiky, Najvyšší súd Slovenskej republiky, Generálna prokuratúra Slovenskej republiky, Úrad na ochranu osobných údajov SR, Úrad pre dohľad nad zdravotnou starostlivosťou, Úrad pre reguláciu sieťových odvetví, Štátny ústav pre kontrolu liečiv, Jednota dôchodcov Slovenska, Koordinačný výbor pre otázky zdravotne postihnutých občanov, Konfederácia odborových zväzov SR, Republiková únia zamestnávateľov, Asociácia zamestnávateľských zväzov a združení SR, Slovenská informačná služba, Združenie podnikateľov Slovenska, Združenie miest a obcí Slovenska		
	Počet oslovených subjektov:	44				
	Zaslali do stanoveného termínu (od 18. 01. 2008 do 07. 02. 2008 ):	33				
	Zaslali po termíne:	0				
	Vôbec nezaslali:	11				
	Subjekty, ktoré nemali pripomienky:	21				
	Počet vznesených pripomienok / z toho zásadných:	105/0				
	Počet akceptovaných pripomienok / z toho zásadných:	78/0				
	Počet neakceptovaných pripomienok / z toho zásadných - ktoré subjekty	27/0				
	Rozporové konanie (s kým, na akej úrovni, s akým výsledkom):	-				
	Počet odstránených pripomienok:	-				
	Počet neodstránených pripomienok:	-				
Rezort	Pripomienka		Vyh.	Spôsob vyhodnotenia	Poznámka	
					(prip. zaslaná po termíne...)	
MŽP SR	1.	Príloha 1 bod 1.1: Odsek sa javí nejasný, chýba praktický popis, kde sa vzorka v skutočnosti odoberá. Navrhujeme odsek preformulovať.

2.	Príloha 1 bod 1.2: Za prvú vetu navrhujeme doplniť túto vetu: „Pre stanovenie siníc/cyanobaktérií sa odber vzorky vykonáva podľa slovenskej technickej normy. 6a)
Poznámka k odkazu 6a znie:
            6a) STN 75 7714. Kvalita vody. Biologický rozbor povrchovej vody.

3.	Príloha 1, bod 1.3: Za druhú vetu navrhujeme doplniť túto vetu: „Stanovenie siníc/cyanobaktérií sa vykonáva podľa slovenskej technickej normy. 6a) “

4.	Príloha č. 4 bod 1 písmeno d):
Slovo „makrofýt“ odporúčame nahradiť slovom „ makrorias.“ 
Odôvodnenie: 
Uvedená úprava vychádza zo Smernica EP a Rady 2006/7/ES. 
		O

O

O

O	N

C

C

A	Ponechávame pôvodný text. Bod 1.1 je dostatočne zrozumiteľný a odber vzoriek na jednotlivé analýzy sa vykonáva podľa príslušných slovenských technických noriem, ktoré sú uvedené v bode 1.2.
Upravené v zmysle pripomienky.

Upravené v zmysle pripomienky.

Bol daný odkaz priamo na prílohu č. III smernice Európskeho parlamentu a Rady 2006/7/ES o riadení kvality vody určenej na kúpanie, ktorou sa zrušuje smernica 76/160/EHS.
		
MF SR	1. Beriem na vedomie, že navrhovaná právna úprava nebude mať vplyv na štátny rozpočet, ani na rozpočty obcí a rozpočty vyšších územných celkov.

2. Návrh je potrebné zosúladiť s čl. 2 ods. 2 Ústavy SR [napr. § 2 písm. b), § 4 ods. 1, 4, 5, 7, 8], pretože upravuje konanie štátneho orgánu.

O	

C	

Materiál bol legislatívne upravený, pôvodný § 4 bol rozdelený na viac §.		
MDPaT	1.	V úvodnej vete návrhu nariadenia vlády je potrebné slová „neskorších predpisov“ nahradiť slovami „zákona č. 607/2004 Z.z.“.

2.	V poznámke pod čiarou k odkazu 4 odporúčame za číselné označenie zákona vložiť skratku „Z.z.“.

3.	V poznámke pod čiarou k odkazu 6 je potrebné vypustiť slová „v znení neskorších predpisov“.

4.	V  Prílohe  č. 1  je  potrebné  za  slovami „(vodný zákon)“  doplniť slová „v znení zákona č. 230/2005 Z.z.“. 

	O

O

O

O	A

A

N

A

	Text upravený v zmysle pripomienky.

Text poznámky pod čiarou k pôvodnému odkazu 3 upravený v zmysle pripomienky.

 Poznámka pod čiarou k pôvodnému odkazu 6 neobsahovala predmetné slová.

Text upravený v zmysle pripomienky.

MP SR	              1. V celom materiáli odporúčame pojem „príslušný orgán“ nahradiť pojmom „orgán verejného zdravotníctva“ alebo „orgán štátnej správy“, prípadne iným vhodným pojmom v príslušnom gramatickom tvare.

	2. K § 5 ods. 11 – Predmetné ustanovenie odporúčame vypustiť vzhľadom na jeho nenormatívny deklaratórny charakter. 

	3. K § 6 ods. 1 písm. a) – Upozorňujeme na možný rozpor so zákonom č. 428/2002 
Z. z. o ochrane osobných údajov v znení neskorších predpisov.

	4. K § 7 – Odsek 1 odporúčame preformulovať z dôvodu nezrozumiteľnosti. V odseku 2 a 4 odporúčame presne vymedziť, komu sa ukladá ustanovená povinnosť.

	5. K prílohe č. 1 – V nadpise odporúčame slovo „kontroly“ nahradiť slovom „kontrol“.	O

O

O

O

O	A

A

A

A

A	Text upravený v zmysle pripomienky.

§ 5 bol na základe pripomienky odboru aproximácie práva ÚV SR  vypustený.

 § 6 bol na základe pripomienky odboru aproximácie práva ÚV SR  vypustený.

Upravené v zmysle požiadavky. Povinnosť hodnotenia kvality a klasifikácia vôd vhodných na kúpanie je uložená  príslušnému orgánu  (§ 3 ods. 1 písm. b) a c) zákona č.  355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov) podľa § 6 návrhu nariadenia vlády o požiadavkách na prírodné kúpaliská.
Upravené v zmysle požiadavky.		
MH SR	1.	Poznámku pod čiarou k odkazu 1 odporúčam upraviť takto: „§ 19 ods. 1 a 2 zákona...“, a to z dôvodu jednoznačnosti, že vodou na kúpanie je každá tečúca alebo stojatá voda alebo jej časť (napr. pláže pri korytách riek).

2.	V § 5 ods. 5 písm. b) odporúčam nahradiť slovo „s výtokom“ slovom „s prítokom“.

3.	V § 6 ods. 2 písm. b) odporúčam na konci textu vypustiť čiarku a doplniť nasledovný text „a hygienických zariadení,“.

	O

O

O	A

A

A

	Text upravený v zmysle pripomienky.

§ 5 bol vypustený.

§ 6 bol vypustený.
		
MO SR	Všeobecne
Odporúčame prílohy k nariadeniu vlády usporiadať tak, aby sa v texte na ne odkazovalo    v chronologickom poradí a nie tak, ako je to doteraz, že najprv sa v texte odkazuje na prílohu č. 4     a až ďalej sa odkazuje na prílohu č. 3. 

K jednotlivým ustanoveniam
K § 2
V písmene d) odporúčame slová „v prílohe č. 2“ nahradiť slovami „v prílohe č. 1“ z dôvodu, že ukazovatele znečistenia obsahuje príloha č. 1.

K § 4 
1. Odporúčame vypustiť ustanovenie odseku 3 z dôvodu jeho duplicity s § 3 ods. 1.

2. V odseku 5 odporúčame z dôvodu použitia vhodnejšej formulácie nahradiť text v písmene d) napr. týmto textom: „d) zamedziť, aby kúpajúci sa boli vystavení znečisteniu“. Táto formulácia je použitá aj v odseku 8 písm. d).

3. V odseku 7 odporúčame v úvodnej vete za slová „v blízkosti každého kúpaliska“ vložiť tieto slová: „a na všetkých prístupových cestách na prírodné kúpalisko, a to vo viacerých jazykoch“.
Odôvodnenie: Nedostatočnou informovanosťou môže dôjsť k ohrozeniu zdravia ľudí.

4. V odseku 7 odporúčame preformulovať text uvedený v písm. d) a f) z dôvodu, že nenadväzujú na úvodnú vetu. To isté platí aj o odseku 8 písm. c).

K § 5

1. V odseku 3 odporúčame nové znenie takto:
„(3) Kúpalisko musí byť vybavené splachovacími záchodmi, v záchodoch pre mužov aj pisoármi, v počte záchodových kabín a sprchami tak, aby
a)	bol najmenej jeden splachovací záchod prístupný osobám s obmedzenou schopnosťou pohybu,4)
b)	jedna sprcha s teplou vodou pripadala na 100 osôb,
c)	pri kapacite kúpaliska do 300 osôb
1.	boli najmenej 3 splachovacie záchody pre ženy,
2.	boli najmenej 3 splachovacie záchody a 3 pisoáre pre mužov,
d)	pri kapacite kúpaliska od 301 do 1000 osôb
1.	bolo najmenej 6 splachovacích záchodov pre ženy,
2.	bolo najmenej 5 splachovacích záchodov a 5 pisoárov pre mužov,
e)	pri kapacite kúpaliska od 1001 do 2000 osôb
1.	bolo najmenej 9 splachovacích záchodov pre ženy,
2.	bolo najmenej 8 splachovacích záchodov a 8 pisoárov pre mužov,
f)	pri kapacite kúpaliska viac ako 2000 osôb pripadal na každých 100 žien alebo mužov najmenej 1 splachovací záchod.“.
Odôvodnenie: Doterajšie vymedzenie podmienok je nedostačujúce a je potrebné podrobnejšie určiť podmienky.

2. Odsek 4 odporúčame vypustiť ako bezpredmetný.

3. Ustanovenie § 5 odporúčame doplniť o počet šatní a počet plavčíkov.

K § 7
V odseku 3 odporúčame slovo „ktoré“ nahradiť slovami „v prípade, ak toto kúpalisko“ z dôvodu presnosti výkladu.  
	
O

O

O

O

O

O

O

O

O

O	
A

C

A

C

N

C

N

A

N

N
	
Upravené v zmysle požiadavky, návrh nariadenia vlády obsahuje po akceptovaní pripomienky odboru aproximácie ÚV SR 2 prílohy.

Upravené v zmysle požiadavky, boli doplnené konkrétne ukazovatele /črevné enterokoky a E.coli/. 

Upravené v zmysle požiadavky.

Upravené v zmysle požiadavky len v  aktuálnom § 6 písm. c). 
V aktuálnom § 9 ods. 1 písm. d) bode 3 sme ponechali pôvodnú formuláciu.

Uprednostnili sme nasledovnú formuláciu: 
„...sprístupní počas kúpacej sezóny na ľahko dostupnom mieste v bezprostrednej  blízkosti každého kúpaliska tieto informácie...“

Pôvodný § 4 bol kvôli lepšej prehľadnosti a zrozumiteľnosti rozdelený na ďaľšie paragrafy a preformulovaný. 

§ 5 bol vypustený.

§ 5 bol vypustený.

§ 5 bol vypustený.

Predmetný odsek bol v prechodných ustanoveniach vypustený v nadväznosti na vypustenie § 5. 
		
MV SR	Všeobecné:
1. Predmet úpravy návrhu nariadenia vlády je neurčitý. Z názvu vyplýva, že sa vzťahuje na „prírodné kúpaliská“. V § 1 písm. a) je predmet úpravy rozšírený o pojem používaný v smernici „akúkoľvek formu povrchovej vody, pri ktorej príslušný orgán predpokladá veľký počet kúpajúcich sa a nevydal trvalý zákaz kúpania, ani to natrvalo neodporúčal“ a súčasne sa pre tento pojem a pojem „prírodné kúpaliská“ zavádza legislatívna skratka „kúpaliská“. Samotné znenie návrhu nariadenia sa však vzťahuje na „vyhlásené vody vhodné na kúpanie“. I keď v rámci negatívneho vymedzenia úpravy je ustanovené, že sa nevzťahuje na „umelé kúpaliská a bazény“ je nevyhnutné predmet úpravy vymedziť tak, aby zodpovedal čl. 4 v spojení s čl. 23 legislatívnych pravidiel vlády.
2. S poukazom na vyššie citované články legislatívnych pravidiel je potrebné upresniť používania pojmov a dbať na jazykovú a štylistickú správnosť návrhu nariadenia.

K jednotlivým ustanoveniam návrhu nariadenia:
K § 1
	K písmenu a)
1.	Znenie písmena a) nemá logickú väzbu na úvodnú vetu, názov návrhu nariadenia vlády a ani na nasledujúci text návrhu nariadenia vlády. 
2.	S poukazom na citáciu v poznámke pod čiarou k odkazu 2 je potrebné upresniť „príslušný orgán“.

3.	Slová „ani to natrvalo nedporúčal“ sú nadbytočné, vzhľadom na vymedzenie pojmu „trvalý zákaz kúpania“ v § 2 písm. a) návrhu nariadenia vlády..
4.	Odkazy je potrebné označiť v intenciách čl. 21 prílohy č. 2 k legislatívnym pravidlám vlády.

K písmenu b)
Zjednotiť terminológiu, pretože sa súčasne používa pojem „voda na kúpanie“ i „voda na kúpalisku“. Táto pripomienka platí i vo vzťahu k zneniu § 3.
	K § 2
K písmenu c) a nasledujúcim
Zavádza sa nový pojem „voda určená na kúpanie“ bez právneho vymedzenia vo vzťahu k už používaným pojmom.
K písmenu d)
1.	Upresniť odkaz na prílohu.
2.	V záujme terminologickej presnosti yypustiť slovo „približne“. 
K písmenu f)
Vypustiť slovo „letná“
K § 4
Opätovne upozorňujeme, že v celom § 4 sa striedavo používajú pojmy „vyhlásená voda vhodná na kúpanie“ a „voda určená na kúpanie“, hoci ide o obsahovo rovnaké pojmy [zosúladiť s § 2 písm. h)].

1.	Úvodnú vetu odseku 7 upraviť napríklad takto: „Prevádzkovateľ kúpaliska v spolupráci s príslušným orgánom2) sprístupni počas kúpacej sezóny na dostupnom mieste v bezprostrednej blízkosti každého kúpaliska tieto informácie“, čím sa zosúladí terminológia so zákonom č. 355/2007 Z. z.
2.	V odseku 8 písm. b) slová „v priebehu posledných troch rokov“ nahradiť slovami „za posledné tri roky“.
K § 5
V odseku 8 odporúčame zvážiť odkaz na § 39 ods. 4 zákona o odpadoch. V prípade ponechania tejto citácie nahradiť slová „neskorších predpisov“ slovami „zákona č. 732/2004 Z. z.“.
K § 7
	Odsek 1 je nezrozumiteľný a odporúčame ho preformulovať napríklad takto: „Informácie uvedené v § 4 ods. 7 a 8 sa sprístupnia najneskôr začiatkom  kúpacej sezóny 2013.

	K prílohám:
	K prílohe č.3
1.	Doplniť nadpis, ktorý bude znieť „Hodnotenie kvality vyhlásených vôd vhodných na kúpanie a klasifikácia vyhlásených vôd vhodných na kúpanie“.

2.	V celej prílohe zjednotiť terminológiu pri používaní pojmov „vyhlásené vody vhodné na kúpanie“ a „vody určená na kúpanie“.
3.	V bodoch 2., 3. a 4. slová „primerané opatrenia riadenia“ upresniť, pretože sú neurčité a zrejme ide o „primerané opatrenia v oblasti riadenia kvality vody“.

4.	V bodoch 2.2., 3.2.a 4.2. písm. iii) [odporúčame toto značenie nahradiť označením a), b) a c)]  na konci za vylučovacou spojkou vypustiť slovo „nie“.
K prílohe č.  4
1.	K bodu 1 písm. e) platí pripomienka č. 3 k prílohe č. 3. 
2.	V bode1 písm. e) treťom bode slová „za podniknutie takej akcie“ nahradiť slovami „za realizáciu týchto opatrení“
3.	 V tabuľke č.1 posledný riadok umiestniť do textu s odkazom na prvý bod prílohy.
4.	Príloha je členená na body, preto odporúčame slovo odsek nahradiť slovom „bod“.

O

O

O

O

O

O

O

O

O
O

O

O

O

O

O

O

O

O

O

O

O

O

O

O	

A

A

A

A

A

A

A

C

A
A

A

A

A

A

A

C

N

N

N

N

N

N

N

N	

Predmet úpravy návrhu nariadenia vlády bol upravený. 

Materiál upravený v zmysle pripomienky.

Znenie § 1 ods. 1 písm. a) bolo upravené.

Za slová „príslušný orgán“ boli doplnené slová „verejného zdravotníctva“.

Znenie § 1 ods. 1 písm. a) bolo upravené.

Upravené v zmysle pripomienky.

Upravené v zmysle pripomienky.

Pojem voda určená na kúpanie bol vypustený.

Odkaz bol nahradený konkrétnymi ukazovateľmi.
Upravené v zmysle pripomienky.

Upravené v zmysle pripomienky.

Upravené v zmysle pripomienky. Termíny sú zosúladené.

Upravené v zmysle pripomienky.

Upravené v zmysle pripomienky.

Pôvodný § 5 bol vypustený.

Upravené v zmysle pripomienky.

Bol daný odkaz priamo na prílohu č. II smernice Európskeho parlamentu a Rady 2006/7/ES o riadení kvality vody určenej na kúpanie, ktorou sa zrušuje smernica 76/160/EHS.
Bol daný odkaz priamo na prílohu č. II smernice Európskeho parlamentu a Rady 2006/7/ES.

Bol daný odkaz priamo na prílohu č. II smernice Európskeho parlamentu a Rady 2006/7/ES.

Bol daný odkaz priamo na prílohu č. II smernice Európskeho parlamentu a Rady 2006/7/ES.

Bol daný odkaz priamo na prílohu č. III smernice Európskeho parlamentu a Rady 2006/7/ES. 
Bol daný odkaz priamo na prílohu č. III smernice Európskeho parlamentu a Rady 2006/7/ES. 

Bol daný odkaz priamo na prílohu č. III smernice Európskeho parlamentu a Rady 2006/7/ES. 
Bol daný odkaz priamo na prílohu č. III smernice Európskeho parlamentu a Rady 2006/7/ES. 

MS SR	K § 2 písm. b)

 	Odporúčame inak vyjadriť  definíciu veľkého počtu kúpajúcich („veľký počet......je taký, ktorý ....považuje za veľký....“) presnou formuláciou vo vzťahu k uvedeným ukazovateľom.

K § 2 písm. f)

           Odporúčame vypustiť slová „počas ktorého možno očakávať veľký počet kúpajúcich“ ako zavádzajúce , nakoľko veľký počet kúpajúcich je priamo úmerný počasiu . 
Navrhujeme formuláciu:
„ f) letná kúpacia sezóna je obdobie určené prevádzkovateľom kúpaliska, spravidla od 15. júna do 15. septembra.“.

K § 4 ods. 7
	
	 Vzhľadom na konštrukciu úvodnej vety je potrebné gramaticky upraviť znenie písmena e)  a  g) .

K § 4 ods. 8

	 Slová „ aktívne  a rýchle šírenie“ odporúčame zosúladiť so slovami „aktívne šírenie a rýchle sprístupnenie“ v odseku 7.
	V písmene c) a d) bod 3 odporúčame slová „na zamedzenie vystavenia kúpajúcich sa znečisteniu“  nahradiť slovami „ na ochranu kúpajúcich“. 

K § 5

	Dávame na zváženie nahradenie slov  „ záchody a pisoáre“  slovom „toalety“, v celom texte paragrafu.

V odseku 4  nie je zrejmé, prečo by pri vyššej kapacite kúpaliska mala byť možnosť znížiť počet hygienických zariadení na polovicu.

V odseku 5    je potrebné slovo „sú“ nahradiť slovami „musia byť“. 

K § 7

	V odseku 1 je potrebné  slovo „rozšíria“ nahradiť slovom „oznamujú“	

O

O

O

O

O

O

O

O

O	

N

N

N

C

N

N

N

N

N

	

Ponechaná pôvodná formulácia.

Ponechaná pôvodná formulácia s tým, že sa definuje kúpacia sezóna, nie letná kúpacia sezóna.

Predmetné ustanovenia boli presunuté do nového § 8, ponechané pôvodné znenie.

Úvodné vety nového § 8 ods. 1 a nového § 9 ods. 1 boli upravené.
Ponechaná pôvodná formulácia.

§ 5 bol vypustený.

§ 5 bol vypustený.

§ 5 bol vypustený.

Ponechaná pôvodná formulácia.		
Úrad vlády SR
Odbor aproximácie práva	Všeobecne k návrhu nariadenia:

Upozorňujeme predkladateľa na nejednotnosť pojmov, ktoré sú používané v celom texte návrhu právneho predpisu. Jedná sa najmä o slová „kúpalisko“, „vody vhodné na kúpanie“ „vyhlásené vody vhodné na kúpanie“ a “ vody určené na kúpanie“. 
Na základe znenia § 2  písm. h), ktorý hovorí že „vyhlásené vody vhodné na kúpanie sú vody určené na kúpanie...“ sa domnievame, že pojmy „vyhlásené vody vhodné na kúpanie“ a „vody určené na kúpanie“, majú totožný obsah. V záujme jednotnej pojmológie používanej v návrhu aproximačného nariadenia žiadame, aby bol v celom návrhu používaný iba jeden z týchto dvoch pojmov, a to pojem  „vyhlásené vody vhodné na kúpanie“, nakoľko je tento v § 2 vymedzený.
Z návrhu nariadenia taktiež nevyplýva, aký je vzťah medzi pojmami „vody vhodné na kúpanie“ a  „vyhlásené vody vhodné na kúpanie“. V prípade rozdielneho významu týchto pojmov žiadame uvedený vzťah konkretizovať, v opačnom prípade požadujeme pojmológiu ujednotiť.
V § 1 písm. b) sa hovorí o tom, že predmetom návrhu nariadenia vlády je okrem iného aj úprava  ukazovateľov kvality vody na kúpanie a ich medzné hodnoty, rozsah a početnosť kontroly kvality vody na „kúpalisku“, zatiaľ čo § 3 upravuje ukazovatele kvality vody na kúpanie, ich medzné hodnoty, rozsah a početnosť kontroly kvality „vody na kúpanie“, a to aj napriek tomu, že z predloženého návrhu nevyplýva totožnosť pojmu „kúpalisko“ a pojmu „vody na kúpanie“. Žiadame predkladateľa uvedené nedostatky odstrániť.

K úvodnej vete:

V úvodnej vete v splnomocňovacom ustanovení žiadame označenie „§ 2 ods. 1 písm. g)“ nahradiť „§ 2 ods. 1 písm. l)“. Požiadavku odôvodňujeme tým, že problematika upravená navrhovaným aproximačným nariadením sa týka oblasti životného prostredia, a nie ochrany spotrebiteľa, tak ako to uvádza predkladateľ.

K § 2:

V § 2 písm. g) je premnoženie sa cyanobaktérií definované ako akumulácia týchto baktérií vo forme vodného kvetu rozptýleného vo vodnom stĺpci alebo nahromadeného na vodnej hladine. Z dôvodu, že čl. 2 ods. 12 smernice Európskeho parlamentu a Rady 2006/7/ES definuje premnoženie sa cyanobaktérií  ako akumuláciu cyanobaktérií vo forme zákalu, pokrytia alebo peny, ponechávame na zvážení predkladateľa, či sú tieto dve definície obsahovo totožné.

V § 2 písm. h) žiadame  vo vete za čiarku vložiť slovo „každoročne“, nakoľko to vyplýva z náležitého prebratia čl. 3 ods. 1 smernice Európskeho parlamentu a Rady 2006/7/ES.

K § 3:

V záujme väčšej prehľadnosti  navrhovaného právneho predpisu žiadame § 3 ods. 2 nahradiť znením bodu 1.1 Prílohy č. 1 k nariadeniu vlády č. ..../2008 Z. z. a bod 1.2 tej istej prílohy uviesť ako § 3 ods. 3 návrhu aproximačného nariadenia.

K § 4:

Členenie § 4 je neprehľadné, nakoľko vzniklo nesystematickým skopírovaním niektorých ustanovení smernice Európskeho parlamentu a Rady 2006/7/ES.V súlade s bodom č. 9 až 13 Prílohy č. 2 k Legislatívnym pravidlám vlády SR právny predpis treba členiť prehľadne a dbať pritom na vnútornú súvislosť a správny sled dôležitých a menej dôležitých vecí. Právny predpis sa člení na paragrafy, pričom treba dávať prednosť krátkym ustanoveniam paragrafov.
Na základe uvedených skutočností a v záujme prehľadnejšieho členenia návrhu nariadenia žiadame, aby bol § 4 rozdelený na viacero paragrafov so stručnými a výstižnými nadpismi, ktoré budú zodpovedať ich obsahu, a to nasledovne:

Z § 4 ods. 1 a ods. 2 žiadame vytvoriť nový § 4, ktorý  bude mať nadpis „Monitorovanie vyhlásených vôd vhodných na kúpanie“ , pričom žiadame znenie ods. 2, ktoré odkazuje na prílohu č. 2 nahradiť konkrétnym znením jednotlivých ustanovení tejto prílohy. To znamená, že text prílohy č. 2 požadujeme presunúť do § 4 návrhu aproximačného nariadenia.

§ 4 ods. 3 žiadame bez náhrady vypustiť, nakoľko je obdobný ako § 3 ods. 1.

§ 4 ods. 4 požadujeme uvádzať ako nový § 5, ktorý  bude mať nadpis „Profil vyhlásenej vody  vhodnej na kúpanie“.
V súlade s § 3 ods. 3 zákona č. 19/2002 Z. z. aproximačným nariadením možno prevziať texty príloh právne záväzných aktov ES/EÚ odkazom na tieto právne záväzné akty, a preto  žiadame slová „podľa prílohy č. 4“ nachádzajúce sa na konci  navrhovaného § 4 ods. 4 nahradiť nasledovne: „ , ktorý spĺňa požiadavky stanovené v prílohe č. III smernice Európskeho parlamentu a Rady 2006/7/ES o riadení kvality vody určenej na kúpanie, ktorou sa zrušuje smernica 76/160/EHS.“

§ 4 ods. 5 žiadame uvádzať ako nový § 6, a taktiež žiadame preformulovať úvodnú vetu navrhovaného § 4 ods. 5, a to tak, že slová „tieto opatrenia“ budú vložené na záver úvodnej vety, t.j. za  slovo „kúpanie“. 
Zároveň požadujeme znenie navrhovaného § 4 ods. 5 písm. a) a b) spojiť do jedného písmena a v súlade s § 3 ods. 3 zákona č. 19/2002 Z. z. žiadame do tohto novovytvoreného ustanovenia vložiť odkaz na text prílohy právne záväzného aktu ES/EÚ. Na základe uvedených skutočnosti požadujeme nasledujúce znenie § 4 ods. 5 písm. a): „hodnotenie kvality a klasifikácia vyhlásenej vody vhodnej na kúpanie v súlade s podmienkami stanovenými pre vnútrozemské vody v prílohe č. I a v súlade s podmienkami stanovenými v prílohe č. II smernice Európskeho parlamentu a Rady 2006/7/ES o riadení kvality vody určenej na kúpanie, ktorou sa zrušuje smernica 76/160/EHS.“

§ 4 ods. 6 žiadame uvádzať ako nový § 7 a v záujme náležitého prebratia čl. 4 ods. 2 smernice Európskeho parlamentu a Rady 2006/7/ES žiadame pred navrhovaný § 4 ods. 6 písm. a) vložiť nový pododsek, ktorý bude upravovať povinnosť vykonať hodnotenie kvality vyhlásenej vody vhodnej na kúpanie pre každú vodnú plochu vyhlásenej vody vhodnej na kúpanie.
Odkaz na prílohu č. 3, ktorý sa nachádza v navrhovanom § 4 ods. 6 písm. c), žiadame nahradiť v súlade s § 3 ods. 3 zákona č. 19/2002 Z. z. odkazom na text prílohy príslušného právne záväzného aktu ES/EÚ, t.j. na prílohu č. II smernice Európskeho parlamentu a Rady 2006/7/ES o riadení kvality vody určenej na kúpanie, ktorou sa zrušuje smernica 76/160/EHS.

§ 4 ods. 7 žiadame uvádzať ako nový § 8, a taktiež žiadame preformulovať úvodnú vetu navrhovaného § 4 ods. 7 tak, že slová „počas kúpacej sezóny na ľahko dostupnom mieste v blízkosti kúpaliska“  budú vložené za slovo „zabezpečia“.
V § 4 ods. 7 písm. b) žiadame odkaz na prílohu č. 4 nahradiť odkazom na text prílohy príslušného právne záväzného aktu ES/EÚ, t.j. na prílohu č. III smernice Európskeho parlamentu a Rady 2006/7/ES o riadení kvality vody určenej na kúpanie, ktorou sa zrušuje smernica 76/160/EHS.

§ 4 ods. 8 žiadame uvádzať ako nový § 9, ktorý bude obsahovať dva odseky. 
Obsahom ods. 1 bude navrhované znenie § 4 ods. 8 s upravenou úvodnou vetou, ktorá bude znieť nasledovne: „Príslušný orgán využije vhodné média a technológie vrátane internetu na aktívne a rýchle šírenie informácií uvedených v § 8 a tiež týchto informácii:“ 
Ods. 2 bude znieť nasledovne: „Ak je to vhodné príslušný orgán2 rozšíri informácie uvedené v § 8 a § 9 ods. 1 vo viacerých jazykoch.“

Žiadame predkladateľa aby novovytvorené paragrafy 6 až 9 boli uvádzané v súlade s bodom 20. prílohy č. 2 k Legislatívnym pravidlám vlády pod spoločným nadpisom. Nami navrhované znenie nadpisu je : „Opatrenia v oblasti riadenia kvality“

K § 5 a § 6 a k prílohe č. 1 :

Upozorňujeme, že navrhovaný právny predpis je aproximačným nariadením, ktoré je možné v súlade s § 1 zákona č. 19/2002 Z. z. vydávať na vykonanie Európskej dohody o pridružení uzatvorenej medzi Európskymi spoločenstvami a ich členskými štátmi na strane jednej a Slovenskou republikou na strane druhej a na vykonanie niektorých medzinárodných zmlúv.
 Z toho dôvodu, že navrhovaným znením § 5 a § 6 ako aj prílohy č. 1 sa do nášho právneho poriadku nepreberá žiadna smernica ES a ani sa nevykonáva nariadenie ES alebo rozhodnutie ES, nie je možné aby uvedené dva paragrafy a jedna príloha boli súčasťou navrhovaného aproximačného nariadenia
Na základe uvedených skutočností žiadame, aby boli § 5 a § 6 a príloha č. 1 vypustené z návrhu právneho predpisu.

K § 7:

V § 7 ods. 4 sa uvádza, že hodnotenie kvality vôd sa bude vykonávať „najneskôr od roku 2015.“ (čo môže znamenať aj december roku 2015, kedy už nie je kúpacia sezóna)  Z uvedeného ustanovenia nevyplýva náležité prebratie čl. 5 ods. 2 smernice Európskeho parlamentu a Rady 2006/7/ES, ktorý stanovuje povinnosť vykonať prvú klasifikáciu do konca kúpacej sezóny v roku 2015.
V záujme úplného prebratia smernice Európskeho parlamentu a Rady 2006/7/ES žiadame v § 7 ods. 4 za úvodné slová „hodnotenie kvality“ vložiť slová „a kvalifikáciu“.

K § 8:

V § 8 žiadame odstrániť nadpis, ktorým sa má v súlade s Legislatívnymi pravidlami vlády označiť názov prílohy. 

Nad rámec navrhovanej právnej úpravy:

Smernica predstavuje záväzný právny akt vo vzťahu k členským štátom Európskej únie, pre ktoré je určená, a to vzhľadom na cieľ, ktorý sa má dosiahnuť. Aby sa ciele obsiahnuté v smerniciach mohli aplikovať, je potrebné do vnútroštátneho právneho poriadku prebrať celú normatívnu časť smernice vrátane príloh. Upozorňujeme predkladateľa, že navrhovanou právnou úpravou sa do nášho právneho poriadku nepreberá príloha č. V Európskeho parlamentu a Rady 2006/7/ES a preto žiadame jej náležité prebratie. V prípade ak sa uvedená príloha preberá iným právnym predpisom, je potrebné tento uviesť v tabuľke zhody.

K doložke zlučiteľnosti:

V bode č. 3 písm. c) žiadame rozhodnutia Súdneho dvora ES uvádzať v súlade s bodom č. 8 prílohy č. 1b k Legislatívnym pravidlám vlády SR.

K tabuľke zhody:

Žiadame predkladateľa, aby bol obsah  tabuľky zhody upravený v súlade s uplatenými pripomienkami, a zároveň upozorňujeme na nesprávne označenie spôsobu transpozície jednotlivých ustanovení smernice Európskeho parlamentu a Rady 2006/7/ES uvedeného v stĺpci č. 3 tabuľky zhody. Označenie spôsobu transpozície žiadame upraviť v súlade s  prílohou č. 1a k Legislatívnym pravidlám vlády

Čl. 1 ods. 2 smernice Európskeho parlamentu a Rady 2006/7/ES nie je potrebné preberať do nášho právneho poriadku, a preto žiadame v tabuľke zhody v stĺpci č. 3 v súlade s prílohou č. 1a k Legislatívnym pravidlám vlády uviesť „n. a.„ a stĺpce 4 až 10 nevypĺňať.

V tabuľke zhody, žiadame uviesť úplné znenie čl. 2 smernice Európskeho parlamentu a Rady 2006/7/ES.

§ 4 ods. 1 návrhu nariadenia, ktorým sa do právneho poriadku SR transponuje čl. 3 ods. 1 smernice Európskeho parlamentu a Rady 2006/7/ES, žiadame uvádzať v rovnakom znení, v akom je uvádzaný v predloženom návrhu aproximačného nariadenia.
Zároveň žiadame do tabuľky zhody doplniť informáciu, že vyššie uvedený článok smernice sa preberá aj prostredníctvom § 2 písm. h).

Nakoľko sa čl. 3 ods. 2 smernice Európskeho parlamentu a Rady 2006/7/ES do právneho poriadku SR nepreberá § 4 ods. 3 návrhu nariadenia, žiadame toto ustanovenie z tabuľky zhody vypustiť.

Upozorňujeme, na neúplnú transpozíciu  čl. 3 ods. 9 smernice Európskeho parlamentu a Rady 2006/7/ES. Z tabuľky zhody nevyplýva náležité prebratie prvej vety uvedeného ustanovenia, a preto žiadame ustanovenia právnych predpisov, ktorými sa do nášho právneho poriadku preberá prvá veta čl. 3 ods. 9 uvedenej smernice doplniť alebo precizovať.

V tabuľke zhody žiadame uviesť, že čl. 4 ods. 1 smernice Európskeho parlamentu a Rady 2006/7/ES je do právneho poriadku SR prebratý navrhovaným paragrafom 4 ods. 5 písm. a) a b). a § 4 ods. 6 písm. c).

Z tabuľky zhody nevyplýva prebratie čl. 4 ods. 3  smernice Európskeho parlamentu a Rady 2006/7/ES, a preto žiadame ustanovenia právnych predpisov, ktorými sa do nášho právneho poriadku uvedené ustanovenie preberajú doplniť alebo precizovať.

Pri čl. 4 ods. 5 smernice Európskeho parlamentu a Rady 2006/7/ES sa jedná o dobrovoľnú transpozíciu, čo znamená, že toto ustanovenie sa môže, ale nemusí transponovať do právneho poriadku SR. V prípade ak sa uvedený článok do nášho právneho poriadku transponuje, je potrebné jeho náležité prebratie, ktoré však nevyplýva z tabuľky zhody.

Nakoľko je čl. 5 ods. 1 a ods. 2 smernice Európskeho parlamentu a Rady 2006/7/ES potrebné preberať do nášho právneho poriadku, žiadame v tabuľke zhody v stĺpci č. 3 v súlade s prílohou č. 1a k Legislatívnym pravidlám vlády uviesť „N“.

Upozorňujeme, že pri určení spôsobu transpozície čl. 5 ods. 3 smernice Európskeho parlamentu a Rady 2006/7/ES nie je možné uviesť, že transpozícia sa neuskutočňuje (n. a.).Tento článok je taktiež potrebné do nášho právneho poriadku prebrať, a to aj napriek tomu, že stanovuje povinnosť, ktorá musí byť splnená až do konca kúpacej sezóny v roku 2015. Odporúčame navrhovateľovi uvedený článok smernice prebrať novým ustanovením navrhovaného aproximačného nariadenia a zároveň v jeho prechodných ustanoveniach uviesť, že povinnosť členského štátu musí byť splnená do konca kúpacej sezóny 2015, alebo v stĺpci č. 9 tabuľky zhody uviesť v poznámke spôsob budúcej transpozície príslušného aktu.

Z tabuľky zhody nevyplýva prebratie čl. 6 ods. 1 druhá veta smernice Európskeho parlamentu a Rady 2006/7/ES. Na základe uvedeného žiadame tabuľku zhody doplniť.

Upozorňujeme predkladateľa, že nakoľko podmienkou úplnej transpozície smernice je prebratie celého textu smernice spolu s jej prílohami, je potrebné aby v tabuľke zhody boli uvedené aj všetky prílohy smernice Európskeho parlamentu a Rady 2006/7/ES spolu s príslušnými ustanoveniami právnych predpisov, ktorými sa preberajú do právneho poriadku SR. 

O

O

O

O

O

O

O

O

O

O

O

O

O

O

O

O

O

O

O

O

O

O

O

O

O

O

O

O

O

O

O

O

O

O

O

O

O

O

O	

A

A

A

A

N

N

A

A

C

A

C

A

A

A

A

A

C

A

A

A

C

A

A

A

A

A

A

A

A

N

N

A

A

A

A

A

C

A

A	

V celom návrhu nariadenia sme zjednotili pojmy a zaviedli sme jednotnú terminológiu, a síce prírodné kúpalisko podľa § 19 ods. 1 a 2 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov
a voda vhodná na kúpanie podľa § 8 zákona č. 364/2004 o vodách a o zmene zákona Slovenskej národnej rady č.372/1990 Zb. o priestupkoch v znení neskorších predpisov (vodný zákon).

Zaviedli sme jednotnú terminológiu prírodné kúpalisko a voda vhodná na kúpanie.

Znenie paragrafu je upravené v zmysle zavedenia novej terminológie.

Upravené v zmysle požiadavky.

Ponechávame pôvodný text z dôvodu prekonzultovania danej definície s hlavnou odborníčkou MZ SR pre mikrobiológiu. Navyše, v anglickom origináli smernice sa spomína „bloom“ čo v preklade znamená „kvet“.

Písm. h) bolo vypustené, keďže sme upresnili pojem „vody vhodné na kúpanie“ ktorý je definovaný v § 8  zákona č. 364/2004 Z.z. Povinnosť každoročne uvádzať zoznam vôd vhodných na kúpanie je daná v § 5 ods. 4 písm. x) 3 zákona č. 355/2007 Z. z.

Upravené v zmysle požiadavky.

Upravené v zmysle požiadavky.

Upravené v zmysle požiadavky a  zavedenia novej terminológie.

Upravené v zmysle požiadavky.

Upravené v zmysle požiadavky a  zavedenia novej terminológie.

Upravené v zmysle požiadavky.

Upravené v zmysle požiadavky.

Upravené v zmysle požiadavky.

Upravené v zmysle požiadavky.

Upravené v zmysle požiadavky.

Požiadavka nového paragrafu prijatá, text upravený a zosúladený podľa pripomienok aj ďaľších rezortov.

Upravené v zmysle požiadavky.

Upravené v zmysle požiadavky.

Upravené v zmysle požiadavky.

§ 5 a § 6 boli vypustené, ale ponechanie prílohy č.1 je kľúčové z hľadiska komplexnej ochrany zdravia kúpajúcich sa na prírodných kúpaliskách. Smernica 2006/7/ES požaduje z hľadiska sledovania kvality vody monitorovať v zásade iba 2 mikrobiologické ukazovatele (E.coli, a črevné enterokoky) a 1 biologický ukazovateľ (sinice/cyanobaktérie). Avšak, ako sa uvádza v odseku 1 smernice EP a Rady 2006/7/ES, politika Spoločenstva pre životné prostredie by sa mala zamerať na vysoký stupeň ochrany ľudského zdravia, a ponechaním prílohy č. 1 k návrhu nariadenia o požiadavkách na prírodné kúpaliská sa napĺňa daná požiadavka.

Upravené v zmysle požiadavky.

Upravené v zmysle požiadavky.

Všetky ustanovenia prílohy č. V Európskeho parlamentu a Rady 2006/7/ES sú prebrané v rámci STN EN ISO 19458 Kvalita vody. Odber vzoriek na mikrobiologickú analýzu.

Upravené v zmysle pripomienky.

Upravené v súlade s požiadavkou.

Upravené v súlade s požiadavkou.

Upravené v súlade s požiadavkou.

Upravené v súlade s požiadavkou.

§ 2 písm. h) bol vypustený.

Čl. 3 ods. 2 smernice Európskeho parlamentu a Rady 2006/7/ES sa do právneho poriadku SR preberá nasledovnými paragrafmi: § 3 ods. 1, § 4 ods.  2 písm. a), § 4 ods. 2 písm. b), § 4 ods. 2 písm. c)

Pre stanovenie črevných enterokokov sa používajú všeobecne záväzné referenčné metódy analýzy ISO 7899  a pre Escherichia coli  ISO 9308.

Čl. 4 ods. 1 smernice Európskeho parlamentu a Rady 2006/7/ES je do právneho poriadku SR prebratý navrhovaným § 6 písm. a).

Čl. 4 ods. 3  smernice Európskeho parlamentu a Rady 2006/7/ES je do právneho poriadku SR prebratý navrhovaným § 7 ods. 2

Čl. 4 ods. 5 smernice Európskeho parlamentu a Rady 2006/7/ES nie je transponovaný do právneho poriadku SR.

Čl. 5 ods. 1 a ods. 2 smernice Európskeho parlamentu a Rady 2006/7/ES sú transponované navrhovaným § 1 ods. 1 písm. c) a § 7 ods. 1 písm. d).

Transpozíciu čl. 5 ods. 3 smernice Európskeho parlamentu a Rady 2006/7/ES sa uskutoční pripravovanou novela zákona MŽP SR č. 364/2004 Z. z. (vodný zákon).

Druhá veta čl. 6 ods. 1 smernice Európskeho parlamentu a Rady 2006/7/ES je prebratá navrhovaným § 5 ods. 2.

Tabuľka zhody upravená v rámci požiadavky.

		
Štatistický úrad SR	K návrhu nariadenia vlády Slovenskej republiky o požiadavkách na prírodné kúpaliská máme túto odporúčajúcu pripomienku.

1.	K § 5 ods. 4 – odporúčame slová „záchodov, pisoárov a spŕch“ nahradiť slovami „žien, mužov a osôb pripadajúcich na 1 záchod, jeden pisoár a jednu sprchu“.	

O	

N	

§ 5 bol vypustený.		
NBS	   Celý návrh nariadenia vlády Slovenskej republiky je potrebné zosúladiť s Legislatívnymi pravidlami Slovenskej republiky, najmä číslovanie odkazov na iné právne predpisy, ktoré sa vyjadruje s arabskými číslicami okrúhlou zátvorkou za príslušným číslom.
	
O	A	Upravené v zmysle požiadavky.		
Úrad priemyselného vlastníctva SR	Pripomienky k jednotlivým ustanoveniam:

- odporúčame v celom texte doplniť za odkazy 1 až 6 zátvorku;

- odporúčame v § 1 ods. 2 doplniť ku slovám „umelé kúpaliská“ a „bazény“ odkaz na príslušný právny predpis;

- odporúčame v § 2 písm. d) nahradiť slová „v prílohe č. 2“ slovami označujúcimi prílohu, ktorá skutočne obsahuje predmetné ukazovatele; 

- odporúčame upraviť § 8 podľa čl. 20a Legislatívnych pravidiel vlády Slovenskej republiky.

O

O

O

O	

A

A

C

A

Upravené v zmysle požiadavky.

Upravené v zmysle požiadavky.

Do textu boli doplnené konkrétne ukazovatele.

Upravené v zmysle pripomienky v novom § 11.	
.	
	Vysvetlivky k skratkám v tabuľke:					
	Z – zásadná    O – obyčajná    A – akceptovaná			C - čiastočne akceptovaná     N - neakceptovaná